สวัสดีค่ะ ผิวของหนูบริเวณแขนใกล้ช่วงแขนหนีบ มีรอยด่างสีซีดไม่ขาวนะคะออกไปทางโทนเหลือง เป็นดวงแต่ไม่กลม ผิวเรียบ แต่ภายในวงก็มีสีผิวคล้ำของตัวเองแซมๆไปด้วย คล้ายๆสีจากรอยแผลเป็น มันไม่ได้ซีดไปเลยทั้งหมด รอบๆวงก็มีสีน้ำตาล ขนขึ้นเส้นสีดำปกติ ซึ่งหนูเห็นมานานหลายปีแล้ว แต่ก็ไม่ได้ไปสนใจอะไร และมันก็ไม่ได้ลามไปในส่วนอื่นหรือขยาย ไม่แน่ใจว่าตอนเด็กเคยเป็นแผลที่จุดนี้หรือเปล่า แต่พอตอนนี้รักสวยรักงาม เสิทเน็ตเจอเรื่องโรคด่างขาวก็เครียดเลยค่ะ แบบนี้ใช่โรคด่างขาวไหมคะ
สวัสดีค่ะการที่เห็นสีผิวด่างๆตรงบริเวณแขนที่เป็นรอยหนีบ ผิวเรียบ ดังกล่าวมา อาจเกิดได้จาก รอยขาวตามหลังการอักเสบ รอยแผลเป็นตามหลังการเกิดแผล ภาวะด่างขาว เกิดหลังการฉีดหรือการทายาสเตียรอยด์เป็นเวลานาน หรือเป็นผื่นผิวหนังอักเสบบางชนิดที่เม็ดสีจะถูกสร้างได้นอยลงจากรูปที่เห็นนั้น คล้ายเป็นแค่รอยด่าง คือเม็ดสีหายไปแต่ยังมีอยู่ จึงนึกถึงภาวะด่างขาวได้น้อย โดยด่างขาวสีจะขาวมากชัดเจน คือบริเวณผิวตรงนั้นจะไม่มีเม็ดสีเลยในเบื้องต้นไม่ไปถูหรือแกะเกาบริเวณที่เป็น รักษาความสะอาดที่ผิวหนังให้ดี สังเกตอาการ ถ้ารอยขาวมีสาเหตุที่ไม่รุนแรงหรือเป็นรอยขาวตามหลังการอักเสบใดๆ มักจะค่อยๆจางไปได้เอง แต่หากรอยขาวดังกล่าวเป็นนานต่อเนื่อง ลุกลาม ไม่สบายใจ ควรไปพบแพทย์เพื่อตรวจเพิ่มเติม